૨. હવે જો તમે એવું માનતા હોય કે જેમ સૂર્ય દૂરના સ્થાનેથી પૃથ્વીને પ્રકાશિત કરે છે અને જેમ રીમોટ-કંટ્રોલ દૂરથી ટીવી ને સંચાલિત કરે છે, આવી જ રીતે ઈશ્વર પણ કોઈ દૂરના સ્થાનેથી આ પૃથ્વીનું સંચાલન કરે છે તો આ તમારું તર્ક ખામીવાળું છે. આનું કારણ એ છે કે, સૂર્ય દૂરના સ્થાનેથી પૃથ્વીને પ્રકાશિત કરવાનું કામ અને રીમોટ-કંટ્રોલ દૂરથી ટીવી ને સંચાલિત કરવાનું કામ તેમની વચ્ચે રહેલા અવકાશમાં પ્રવાસ કરતા કિરણોત્સર્ગ તરંગો મારફતે જ કરી શકે છે. આપણે અવકાશમાં પ્રવાસ કરતા આ તરંગોને જોઈ શકતા નથી. પણ “પૃથ્વી અને સૂર્ય “ અને “ટીવી અને રીમોટ-કંટ્રોલ” એકબીજા સાથે આ અદ્રશ્ય તરંગો દ્વારા એકબીજાથી દૂર હોવા છતાં જોડાયેલા છે. આમ વાસ્તવમાં રીમોટ કંટ્રોલ (દૂરથી જોડાણ વગર થતું સંચાલન) જેવું કશું જ હોતું નથી. આમ, ઈશ્વર કોઈ વસ્તુનું સંચાલન કરી શકે છે એ જ સૂચવે છે કે ઈશ્વર તે વસ્તુનું સંચાલન કરવા માટે ત્યાં હાજર છે.